proxectonos/corpus_dominio_legal_administrativo_tmp huggingface dataset:
ORDE do 22 de febreiro de 2017 pola que se modifica a composición do Consello Social da Universidade de Santiago de Compostela.
Consellería de Cultura, Educación e Ordenación Universitaria — II. Autoridades e persoal — 10/03/2017

Mediante Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013, establece que son membros natos do consello social o reitor/a da universidade, o secretario/a xeral e o ou a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades.
A condición de persoa membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desta data.
Con data do 15 de febreiro de 2017 o Consello Social da Universidade de Santiago de Compostela achega copia do escrito da secretaría xeral da universidade no que se comunica que o Consello de Goberno, na sesión ordinaria do 16 de decembro de 2016, designou a Fernando de la Torre Cuevas, en representación do estudantado ante o Consello Social da Universidade de Santiago de Compostela, en substitución de Iván Rodríguez Iglesias.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro do consello social.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Fernando de la Torre Cuevas, designado polo Consello de Goberno da Universidade de Santiago de Compostela en representación do estudantado ante o Consello Social da Universidade de Santiago de Compostela, en substitución de Iván Rodríguez Iglesias.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de febreiro de 2017
RESOLUCIÓN do 23 de febreiro de 2017, da Dirección Xeral de Educación, Formación Profesional e Innovación Educativa, pola que se fai pública a composición das comisións de avaliación que actuarán no proceso de acreditación de competencias convocado pola Orde do 28 de decembro de 2016.
Consellería de Cultura, Educación e Ordenación Universitaria — III. Outras disposicións — 08/03/2017

Mediante a Orde do 28 de decembro de 2016 (DOG do 12 de febreiro de 2017), convócase o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais de distintas familias profesionais.
O artigo 17 da devandita orde fai referencia aos requisitos, formación e habilitación das persoas que poderán actuar como asesores e avaliadores, e o artigo 16 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo o proceso de avaliación das diferentes unidades de competencia para as cales se convoca o procedemento de avaliación e acreditación, polo que esta dirección xeral
Facer pública a composición das comisións de avaliación que actuarán no proceso de acreditación de competencias disposto pola Orde do 28 de decembro de 2016, da Consellería de Cultura, Educación e Ordenación Universitaria, pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, que figura no anexo desta resolución.
Santiago de Compostela, 23 de febreiro de 2017
DECRETO 24/2017, do 9 de marzo, polo que se nomea director xeral de Mobilidade a Ignacio Maestro Saavedra.
Consellería de Infraestruturas e Vivenda — II. Autoridades e persoal — 10/03/2017

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Infraestruturas e Vivenda, e logo de deliberación do Consello da Xunta de Galicia, na súa reunión do día nove de marzo de dous mil dezasete,
Nomeo director xeral de Mobilidade a Ignacio Maestro Saavedra.
Santiago de Compostela, nove de marzo de dous mil dezasete
DECRETO 23/2017, do 9 de marzo, polo que se dispón que cese Helena de Lucas de Santos como directora xeral de Mobilidade.
Consellería de Infraestruturas e Vivenda — II. Autoridades e persoal — 10/03/2017

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Infraestruturas e Vivenda, e logo de deliberación do Consello da Xunta de Galicia, na súa reunión do día nove de marzo de dous mil dezasete,
Que cese, por petición propia, Helena de Lucas de Santos, como directora xeral de Mobilidade, agradecéndolle os servizos prestados.
Santiago de Compostela, nove de marzo de dous mil dezasete
ORDE do 22 de febreiro de 2017 pola que se fixan os prezos de venda ao público de diversas publicacións desta consellería.
Consellería de Cultura, Educación e Ordenación Universitaria — III. Outras disposicións — 07/03/2017

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no Diario Oficial de Galicia.
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 22 de febreiro de 2017
CORRECCIÓN DE ERROS. Resolución do 15 de febreiro de 2017 pola que se dá publicidade á denegación de axudas a zonas con limitacións naturais en áreas distintas das de montaña solicitadas ao abeiro da Orde do 29 de xaneiro de 2016.
Fondo Galego de Garantía Agraria — III. Outras disposicións — 09/03/2017

Advertido erro na devandita resolución publicada no
Diario Oficial de Galicia
número 41, do 28 de febreiro de 2017, cómpre efectuar a seguinte corrección no anexo (Listaxe de solicitudes de pagamento en zonas con limitacións naturais en áreas distintas de montaña. Campaña 2016).
Na páxina 10170, onde di:
«(02) O solicitante non cumpre cos requisitos de beneficiario do artigo 39 da Orde do 29 de xaneiro de 2016.
(04) O solicitante non cumpre cos requisitos de beneficiario do artigo 41.3 da Orde do 29 de xaneiro de 2016. Importe inferior a 25 €/ha de SAU.
(05) O solicitante non cumpre cos requisitos de beneficiario do artigo 40.2 da Orde do 29 de xaneiro de 2016. Superficie menor de 2 ha de superficie indemnizable.
(06) O solicitante non cumpre cos requisitos de beneficiario do artigo 40.2 da Orde do 29 de xaneiro de 2016. Carga gandeira inferior a 0,7 UGM/ha».
Debe dicir:
«(02) O solicitante non cumpre cos requisitos de beneficiario do artigo 42 da Orde do 29 de xaneiro de 2016.
(04) O solicitante non cumpre cos requisitos de beneficiario do artigo 44.3 da Orde do 29 de xaneiro de 2016. Importe inferior a 25 €/ha de SAU.
(05) O solicitante non cumpre cos requisitos de beneficiario do artigo 43.2 da Orde do 29 de xaneiro de 2016. Superficie menor de 2 ha de superficie indemnizable.
(06) O solicitante non cumpre cos requisitos de beneficiario do artigo 43.2 da Orde do 29 de xaneiro de 2016. Carga gandeira inferior a 0,9 UGM/ha».
RESOLUCIÓN do 20 de febreiro de 2017 pola que se dá publicidade dos beneficiarios das axudas concedidas ao abeiro da Resolución do 16 de setembro de 2013 pola que se establecen as bases reguladoras e a convocatoria para a concesión, en réxime de concorrencia non competitiva, das axudas do Programa de bonos de innovación para a preparación de propostas que se vaian presentar a convocatorias nacionais e internacionais de I+D+i, e se convocan para o ano 2013 (código de procedemento IN851B).
Axencia Galega de Innovación — III. Outras disposicións — 09/03/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no artigo 16 do anexo II da Resolución da Axencia Galega de Innovación do 16 de setembro de 2013 (DOG núm. 181, do 23 de setembro) pola que se establecen as bases reguladoras e a convocatoria para a concesión, en réxime de concorrencia non competitiva, das axudas do Programa de bonos de innovación (código de procedemento IN851B),
Dar publicidade á relación de beneficiarios das axudas concedidas pola Axencia Galega de Innovación ao abeiro do Programa de bonos de innovación que figuran como anexo á presente resolución.
Santiago de Compostela, 20 de febreiro de 2017
a) Norma reguladora da convocatoria: Resolución do 16 de setembro de 2013 (DOG núm. 181, do 23 de setembro) pola que se establecen as bases reguladoras e a convocatoria para a concesión, en réxime de concorrencia non competitiva, das axudas do Programa de bonos de innovación para a preparación de propostas que se vaian presentar a convocatorias nacionais e internacionais de I+D+i e se convocan para o ano 2013 (código de procedemento IN851B).
b) Aplicación orzamentaria: 08.A3.561A.770.0 e 09.A3.561A.770.0.
c) Crédito orzamentario: 300.000,00 €.
d) Finalidade da axuda: incentivar a participación de pemes galegas en programas de I+D+i nacionais e internacionais a través da concesión de bonos para o financiamento da contratación de empresas, previamente homologadas pola Axencia Galega de Innovación e adheridas como axentes intermedios ao programa, para a preparación das súas propostas.
CORRECCIÓN DE ERROS. Resolución do 16 de febreiro de 2017, da Dirección Xeral de Gandaría, Agricultura e Industrias Agroalimentarias, pola que se dá publicidade ás subvencións concedidas ao abeiro da Orde do 15 de decembro de 2015 (Diario Oficial de Galicia número 244, do 23 de decembro) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2016.
Consellería do Medio Rural — III. Outras disposicións — 10/03/2017

Advertidos erros nos importes das axudas que figuran no anexo da Resolución do 16 de febreiro de 2017, da Dirección Xeral de Gandaría, Agricultura e Industrias Agroalimentarias publicada no DOG núm. 42, do 1 de marzo, pola que se dá publicidade ás subvencións concedidas ao abeiro da Orde do 15 de decembro de 2015 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2016, consistentes os ditos erros en que no citado anexo foron consignadas as cantidades correspondentes ao investimento subvencionable e non á subvención real concedida, procédese a publicar novamente o dito anexo.
ORDE do 20 de febreiro de 2017 pola que se autoriza a baixa no Rexistro de Escolas de Música e Danza da Comunidade Autónoma de Galicia da Escola de Música Municipal de Quiroga.
Consellería de Cultura, Educación e Ordenación Universitaria — III. Outras disposicións — 10/03/2017

A Escola de Música Municipal de Quiroga inscribiuse no Rexistro de Escolas de Música e Danza da Comunidade Autónoma de Galicia, en virtude da Orde da Consellería de Educación e Ordenación Universitaria do 6 de novembro de 1995 (DOG do 24 de novembro).
A Dirección Xeral de Centros e Recursos Humanos da Consellería de Cultura, Educación e Ordenación Universitaria inicia o expediente para dar de baixa a Escola de Música Municipal de Quiroga por non estar en funcionamento.
A Orde do 11 de marzo de 1993 regula as condicións de creación e funcionamento das escolas de música e danza da Comunidade Autónoma de Galicia. O Decreto 4/2013, do 10 de xaneiro, establece que lle corresponde á Consellería de Cultura, Educación e Ordenación Universitaria as competencias e funcións en materia de planificación, regulación e administración da ensinanza en toda súa extensión.
Por isto, por proposta da Dirección Xeral de Centros e Recursos Humanos,
Autorizar a baixa no Rexistro de Escolas de Música e Danza da Comunidade Autónoma de Galicia da escola de música cuxos datos se sinalan:
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de febreiro de 2017
RESOLUCIÓN do 1 de marzo de 2017 pola que se lles dá publicidade ás subvencións concedidas ao abeiro da Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol - economía social), cofinanciadas parcialmente con cargo ao programa operativo do Fondo Social Europeo e ao Programa operativo de emprego xuvenil, e se convocan para o ano 2016 (Diario Oficial de Galicia número 141, do 27 de xullo).
Consellería de Economía, Emprego e Industria — III. Outras disposicións — 10/03/2017

En cumprimento do disposto no artigo 10.4 da Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol - economía social), cofinanciadas parcialmente con cargo ao programa operativo do Fondo Social Europeo e ao Programa operativo de emprego xuvenil, e se convocan para o ano 2016 (DOG núm. 141, do 27 de xullo), resolvo que se publiquen as subvencións concedidas que se indican no anexo, cun importe total de 1.680.354,90 euros, con cargo ás aplicacións 09.40.324C.470.0, 09.40.324C.470.1, 09.40.324C.471.0, 09.40.324C.470.2 e 09.40.324C.472.2 dos orzamentos xerais da Comunidade Autónoma de Galicia para o exercicio 2016.
Santiago de Compostela, 1 de marzo de 2017
Programa I: Fomento do emprego en cooperativas e sociedades laborais
Aplicación: 09.40.324C.470.0
Programa II: Fomento do acceso á condición de persoa socia.
Aplicación: 09.40.324C.470.1
Programa III: Fomento do emprego en cooperativas e sociedades laborais para persoas mozas inscritas no Sistema nacional de garantía xuvenil
Aplicación: 09.40.324C.471.0
Programa V: Impulso de proxectos empresariais colectivos
Aplicación: 09.40.324C.470.2
Programa VI: Intercooperación e integración empresarial
Aplicación: 09.40.324C.472.2
RESOLUCIÓN do 28 de febreiro de 2017 pola que se lles dá publicidade ás axudas concedidas ao abeiro da Orde do 11 de febreiro de 2016 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e da economía social, e se convocan para o ano 2016 (Diario Oficial de Galicia número 37, do 24 de febreiro).
Consellería de Economía, Emprego e Industria — III. Outras disposicións — 10/03/2017

En cumprimento do disposto no artigo 8.4 da Orde do 11 de febreiro de 2016 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e da economía social, e se convocan para o ano 2016 (DOG nº 37, do 24 de febreiro), resolvo que se publiquen as subvencións concedidas que se indican no anexo, cun importe total de 721.601,38 euros, con cargo ás aplicacións 09.40.324C.481.1, 09.40.324C.460.0 e 09.40.324C.481.2 dos orzamentos xerais da Comunidade Autónoma de Galicia para o exercicio 2016.
Santiago de Compostela, 28 de febreiro de 2017
Programa I: Fomento e consolidación das asociacións de cooperativas e de sociedades laborais.
Aplicación: 09.40.324C.481.1.
Programa II: Oficinas locais de fomento cooperativo.
Aplicación: 09.40.324C.460.0.
Programa III: Apoio ás entidades sen ánimo de lucro para realizar actividades no marco da Rede Eusumo para o fomento do cooperativismo e a economía social.
Aplicación: 09.40.324C.481.2.
CORRECCIÓN DE ERROS. Resolución do 27 de febreiro de 2017 pola que se dispón a publicación do Regulamento de réxime interior do Consello de Contas de Galicia.
Parlamento de Galicia — III. Outras disposicións — 13/03/2017

Advertido un erro na publicación da citada resolución na páxina 11535 do Diario Oficial de Galicia número 46, do 7 de marzo de 2017, procédese á súa corrección nos seguintes termos:
No artigo 67.1.a) onde di: «...no punto 2 do artigo 1 da lei.», debe dicir: «...no punto 1 do artigo 2 da lei.»
RESOLUCIÓN do 28 de febreiro de 2017 pola que se dá publicidade ás subvencións concedidas ao abeiro da Orde do 2 de setembro de 2016 pola que se establecen as bases reguladoras da concesión, en réxime de concorrencia competitiva, de axudas para a programación de accións formativas realizadas polas entidades colaboradoras desta consellería para a realización de actividades de formación continua en materia de aplicador/manipulador de produtos fitosanitarios na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
Consellería do Medio Rural — III. Outras disposicións — 13/03/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de tansparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
Na súa virtude, a Dirección Xeral de Ordenación Forestal, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 2 de setembro de 2016 pola que se establecen as bases reguladoras da concesión, en réxime de concorrencia competitiva, de axudas para a programación de accións formativas realizadas polas entidades colaboradoras da Consellería do Medio Rural para a realización de actividades de formación continua en materia de aplicador/manipulador de produtos fitosanitarios na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
Santiago de Compostela, 28 de febreiro de 2017
Convocatoria.
Orde do 2 de setembro de 2016 (DOG núm. 175, do 14 de setembro) pola que se establecen as bases reguladoras da concesión, en réxime de concorrencia competitiva, de axudas para a programación de accións formativas efectuadas polas entidades colaboradoras desta consellería para a realización de actividades de formación continua en materia de aplicador/manipulador de produtos fitosanitarios na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
Programa e crédito orzamentario.
Esta orde financiarase con cargo á aplicación orzamentaria 13.02.422L.770.0, código de proxecto 201600213, por un total de 355.745 euros. Financiarase integramente con cargo ao Programa de desenvolvemento rural de Galicia, cunha achega do Fondo Europeo Agrícola de Desenvolvemento Rural (Feader) ao 75 %.
Finalidade.
Programación de accións formativas, efectuadas polas entidades colaboradoras da Consellería do Medio Rural, para a realización de actividades de formación continua en materia de aplicador/manipulador de produtos fitosanitarios.
Beneficiarios/as e subvención:
RESOLUCIÓN do 20 de febreiro de 2017, da Dirección Xeral de Gandaría, Agricultura e Industrias Agroalimentarias, pola que se dá publicidade ás subvencións concedidas ao abeiro da Orde do 18 de decembro de 2015 (Diario Oficial de Galicia número 247, do 29 de decembro), pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o ano 2016.
Consellería do Medio Rural — III. Outras disposicións — 13/03/2017

De conformidade co disposto no artigo 15.1 da Lei 9/2007, do 13 de xuño, de subvenciones de Galicia,
Dar publicidade ás subvencións concedidas ao abeiro da Orde do 18 de decembro de 2015 (DOG núm. 247, do 29 de decembro), pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o ano 2016, que figuran como anexo desta resolución. As ditas axudas foron aprobadas con cargo á aplicación orzamentaria 2016 13 03 713D 7810; proxecto 2016 00194; cun crédito orzamentario para o ano 2016 de 2.640.000,00 € e un crédito orzamentario para exercicio futuro de 812.431,67 €.
Santiago de Compostela, 16 de febreiro de 2017
CORRECCIÓN DE ERROS. Resolución do 28 de febreiro de 2017, da Secretaría Xeral de Política Lingüística, pola que se anuncia, con carácter voluntario e gratuíto, a convocatoria de cursos de lingua galega preparatorios das probas para obter os certificados de lingua galega Celga 1, Celga 2, Celga 3 e Celga 4 (ED104B).
Consellería de Cultura, Educación e Ordenación Universitaria — III. Outras disposicións — 13/03/2017

Advertido erro na resolución publicada no DOG nº 47, do 8 de marzo de 2017, cómpre efectuar a seguinte modificación:
Na páxina 11762, no anexo II, provincia da Coruña, hai que engadir:
CORRECIÓN DE ERROS. Orde do 26 de xaneiro de 2017 pola que se establecen as bases reguladoras das subvencións para o fomento do emprendemento en economía social (programa Aprol-economía social), cofinanciadas parcialmente con cargo ao programa operativo do Fondo Social Europeo, e se convocan para o ano 2017.
Consellería de Economía, Emprego e Industria — III. Outras disposicións — 13/03/2017

Advertido un erro na devandita orde, publicada no
Diario Oficial de Galicia
núm. 33, do 16 de febreiro de 2017, cómpre efectuar a oportuna corrección:
Na páxina 7.693, na alínea m) do artigo 5, onde di:
«Concello rural: concello que non conta con ningunha zona densamente poboada (ZDP). Son consideradas como zonas densamente poboadas, en función do seu grao de urbanización, os conxuntos limítrofes de áreas locais, definidas no nivel de parroquia, cunha densidade de poboación igual ou superior a 500 habitantes por km² e unha poboación mínima de 50.000 habitantes, segundo a clasificación publicada polo Instituto Galego de Estatística. Para estes efectos, considéranse concellos rurais todos os concellos galegos agás os seguintes: Cambre, A Coruña, Culleredo, Ferrol, Narón, Oleiros, Santiago de Compostela, Lugo, Barbadás, Ourense, Poio, Pontevedra e Vigo».
Debe dicir:
«Concello rural: aquel que non conta con ningunha zona densamente poboada a nivel de parroquia (ZDP), segundo a clasificación publicada polo Instituto Galego de Estatística (https://www.ige.eu/web/mostrar_paxina.jsp?paxina=003003001&idioma=gl). Para estes efectos consideraranse concellos rurais todos os concellos galegos agás os seguintes: Cambre, A Coruña, Culleredo, Ferrol, Narón, Oleiros, Santiago de Compostela, Lugo, Barbadás, Ourense, Poio, Pontevedra e Vigo».
DECRETO 27/2017, do 3 de marzo, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 14/03/2017

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e nos artigos 8 e 10 do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada pola Confederación de Empresarios de Galicia o 22 de febreiro de 2017,
Artigo único
Nomear membros suplentes do Consello Económico e Social de Galicia, en representación da Confederación de Empresarios de Galicia, as seguintes persoas:
– José Manuel Maceira Blanco.
– Laura Otero Rúa.
– Ana Belén Vázquez Eibes.
Santiago de Compostela, tres de marzo de dous mil dezasete
DECRETO 26/2017, do 3 de marzo, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 14/03/2017

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada pola Confederación de Empresarios de Galicia o 22 de febreiro de 2017,
Artigo único
Que cesen como membros suplentes do Consello Económico e Social de Galicia, en representación da Confederación de Empresarios de Galicia, as seguintes persoas:
– Eugenio Geijo Carril.
– Fausto Santamarina Fernández.
– Rafael Serrano Hernández.
Santiago de Compostela, tres de marzo de dous mil dezasete
EXTRACTO da Orde do 2 de marzo de 2017 pola que se establecen as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos activos de emprendemento comercial no medio rural e se procede á súa convocatoria para o ano 2017 (código de procedemento IN201I).
Consellería de Economía, Emprego e Industria — III. Outras disposicións — 14/03/2017

BDNS (Identif.): 332831.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia de ata 20.000 habitantes.
Segundo. Obxecto
As subvencións reguladas por estas bases teñen por obxecto a posta en marcha e adecuación de instalacións de uso comercial co obxectivo de habilitar espazos de emprendemento comercial, que contarán coa oportuna sinalización, e de poñer á disposición postos de venda adecuados espacialmente nos cales se desenvolverán actividades comerciais que veñan complementar o mix comercial existente na zona, sempre que sexan realizadas desde o 1 de xaneiro ata o 31 de outubro de 2017.
A porcentaxe subvencionable acadará o 70 % do investimento, cun máximo de 70.000,00 euros de subvención.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 600.000,00 euros da aplicación orzamentaria 09.30.751A.761.3.
Quinto. Prazo de presentación de solicitudes
Un mes, que contará a partir do día seguinte ao de publicación desta orde no
Diario Oficial de Galicia
. Entenderase que o prazo vence o día cuxo ordinal coincida co que serviu de partida, que é o de publicación no
Diario Oficial de Galicia
e, se é festivo, o primeiro día hábil seguinte.
Santiago de Compostela, 2 de marzo de 2017
RESOLUCIÓN do 8 de febreiro de 2017, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 2 de decembro de 2015, pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2016.
Consellería do Medio Rural — III. Outras disposicións — 03/03/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4 da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 2 de decembro de 2015 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2016, que figuran como anexo nesta resolución.
Santiago de Compostela, 8 de febreiro de 2017
– Finalidade: axudas para a execución de medidas de promoción do sector vitivinícola en mercados de terceiros países.
– Partida orzamentaria: 13.03.713D.770, financiada polo Fondo Europeo Agrícola de Garantía (Feaga).
– Beneficiarios e axudas concedidas:
EXTRACTO da Orde do 20 de abril de 2017 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2017.
Consellería do Medio Rural — III. Outras disposicións — 26/04/2017

BDNS (Identif.): 343508.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poderán ser persoas beneficiarias destas indemnizacións as persoas físicas e xurídicas e as entidades sen personalidade xurídica cuxos produtos vexetais fosen afectados polas medidas fitosanitarias adoptadas en virtude dunha declaración da presenza da praga pola autoridade competente, orixinada polo desenvolvemento dun programa oficial de erradicación dos organismos de corentena dos determinados na correspondente convocatoria. As empresas poderán ser beneficiarias sempre que teñan a consideración de pequena e mediana empresa agraria, segundo o establecido nas directrices comunitarias sobre axudas estatais ao sector agrario e forestal para o período 2014-2020 e no Regulamento (UE) nº 702/2014 da Comisión, do 25 de xuño.
2. No caso de produtores de plantas de viveiro, estes deberán estar inscritos nos correspondentes rexistros oficiais, polo que non será posible o outorgamento de indemnización se no momento da inspección inicial o viveiro non cumpre este trámite.
Segundo. Obxecto
Esta orde ten por obxecto:
a) Establecer, no marco dos programas de control e loita contra pragas de corentena, as bases reguladoras para a concesión de indemnizacións polas medidas fitosanitarias adoptadas sobre os vexetais afectados polos organismos de corentena.
b) Convocar a concesión de indemnizacións para o ano 2017 (procedemento MR465A).
Terceiro. Bases reguladoras
Orde do 20 de abril de 2017 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2017.
Cuarto. Importe
Para a concesión das subvencións convocadas destinarase un crédito de 249.999,68 euros. Este importe poderase incrementar nos supostos previstos no artigo 31.2 da Lei 9/2007, do 13 de xullo, de subvencións de Galicia.
Quinto. Prazo de presentación de solicitudes
O prazo de presentación de solicitudes computarase desde o día seguinte ao da publicación desta orde e finalizará o 30 de setembro.
Santiago de Compostela, 20 de abril de 2017
RESOLUCIÓN do 8 de febreiro de 2017, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 22 de decembro de 2015, pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2016.
Consellería do Medio Rural — III. Outras disposicións — 03/03/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4 da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 22 de decembro de 2015 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2016, que figuran como anexo nesta resolución.
Santiago de Compostela, 8 de febreiro de 2017
– Finalidade: axudas para os investimentos en transformación e comercialización de produtos agrarios.
– Partida orzamentaria: 13.03.741A.770.0, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020.
– Beneficiarios e axudas concedidas:
EXTRACTO da Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove, e se procede á sua convocatoria.
Consellería de Política Social — III. Outras disposicións — 26/04/2017

BDNS (identif.): 343413.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións
(http://www.pap.minhap.gob.es/bdnstrans/index):
Primeiro.
Beneficiarios
a) Grupos informais de entre 5 e 8 mozos e mozas, debidamente identificados, con idade comprendida entre os 18 e 30 anos e empadroados na Comunidade Autónoma de Galicia.
b) Asociacións xuvenís e entidades prestadoras de servizos á mocidade, inscritas no censo oficial dependente organicamente da Dirección Xeral de Xuventude, Participación e Voluntariado.
Segundo.
Obxecto
O establecemento das bases reguladoras da concesión de axudas enmarcadas no programa Iniciativa Xove para a posta en marcha de iniciativas xuvenís, entendidas estas como proxectos liderados pola mocidade da Comunidade Autónoma de Galicia que se desenvolven durante o ano 2017 e nas cales os mozos e mozas participen activamente na planificación e na realización das actividades deseñadas por eles mesmos.
Terceiro.
Bases reguladoras e convocatoria
Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Cuarto.
Contía
A contía global da convocatoria é de 545.161,57 euros. Finánciase o 100 % do proxecto, cuxo orzamento non poderá ser superior a 5.000 euros.
Quinto.
Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no
Diario Oficial de Galicia
.
Sexto.
Outros datos
O período subvencionable abrangue desde o 1 de xaneiro ata o 15 de outubro de 2017.
Coa presentación da solicitude achegarase o proxecto de iniciativas xuvenís seguindo o modelo publicado na convocatoria.
Todas as entidades e grupos aos cales se lles conceda a axuda e o soliciten recibirán un anticipo do 80 % sobre o total da cantidade concedida.
A concesión da axuda tramítase en réxime de concorrencia competitiva. Requírese unha puntuación mínima de 50 puntos na avaliación dos proxectos e a concesión efectuará por orde de puntuación ata esgotar o crédito orzamentario.
Santiago de Compostela, 11 de abril de 2017
CORRECCIÓN DE ERROS. Orde do 30 de marzo de 2017 pola que se establecen as bases reguladoras que rexerán a concesión de axudas individuais destinadas á adquisición de servizos de promoción da autonomía persoal, así como á adquisición de servizos complementarios de asistencia persoal, a persoas con discapacidade, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2017.
Consellería de Política Social — III. Outras disposicións — 26/04/2017

Advertidos erros na citada orde, publicada no Diario Oficial de Galicia número 71 do martes 11 de abril de 2017, procede efectuar as seguintes correccións:
Na páxina 17295, na alínea a) do artigo 13, onde di:
«a) Calcularase a capacidade económica da persoa solicitante, sumando os ingresos líquidos anuais. Para estes efectos, teranse en conta as declaracións do IRPF correspondentes ao último exercicio do que a Administración tributaria dispoña de datos no momento de publicarse esta orde de convocatoria. No caso de que non exista a obrigación de presentar declaración do IRPF, ou no suposto das pensións ou prestacións que estivesen exentas de tributación polo IRPF, tomarase o dato que conste en poder do Instituto Nacional da Seguridade Social, así como en calquera outra Administración, en canto ao importe das pensións ou prestacións recibidas no exercicio 2016.»
debe dicir:
«a) Calcularase a capacidade económica da persoa solicitante, sumando os ingresos líquidos anuais. Para estes efectos, teranse en conta as declaracións do IRPF correspondentes ao último exercicio do cal a Administración tributaria dispoña de datos no momento de publicarse esta orde de convocatoria. No caso de que non exista a obrigación de presentar declaración do IRPF, ou no suposto das pensións ou prestacións que estivesen exentas de tributación polo IRPF, tomarase o dato que conste en poder do Instituto Nacional da Seguridade Social, así como en calquera outra Administración, en canto ao importe das pensións ou prestacións do último exercicio dispoñible».
Na páxina 17315, no anexo III, no cadro Situación de discapacidade e/ou dependencia, Recoñecemento de dependencia, onde di: «% de grao de discapacidade recoñecido», debe dicir: «Grao de dependencia recoñecido».
EXTRACTO da Resolución do 18 de abril de 2017 pola que se modifica a do 10 de marzo de 2017 pola que se aproban as bases reguladoras para a concesión de subvencións a empresas illadas en zonas rurais para a contratación de servizos de banda larga ultrarrápida, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se procede á súa convocatoria para o ano 2017 (procedemento administrativo PR604A).
Axencia para a Modernización Tecnolóxica de Galicia — III. Outras disposicións — 19/04/2017

BDNS (Identif.): 342563.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da modificación da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Prazo de presentación de solicitudes
O prazo para a presentación das solicitudes rematará o día 11 de maio de 2017.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de abril de 2017
RESOLUCIÓN do 3 de abril de 2017, da Dirección Xeral de Familia, Infancia e Dinamización Demográfica, pola que se procede á publicación das axudas concedidas en virtude da Orde do 14 de xuño de 2016 pola que se regulan as bases que rexerán a concesión de axudas económicas para creación de escolas infantís 0-3 en polígonos industriais e parques empresariais, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva para os anos 2016 e 2017.
Consellería de Política Social — III. Outras disposicións — 19/04/2017

De conformidade co disposto no artigo 18.1 da Lei 38/2003, do 17 de novembro, xeral de subvencións; no artigo 15.1 da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 14 de xuño de 2016 pola que se regulan as bases que rexerán a concesión de axudas económicas para creación de escolas infantís 0-3 en polígonos industriais e parques empresariais, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva para os anos 2016 e 2017.
Finalidade da axuda: as axudas teñen por obxecto a posta en funcionamento de escolas infantís 0-3 en polígonos industriais e parques empresariais da Comunidade Autónoma de Galicia que cumpran os requisitos establecidos no Decreto 329/2005, do 28 de xullo, polo que se regulan os centros de menores e os centros de atención á infancia, así como a normativa de desenvolvemento, se for o caso.
Norma reguladora: Orde do 14 de xuño de 2016 pola que se regulan as bases que rexerán a concesión de axudas económicas para creación de escolas infantís 0-3 en polígonos industriais e parques empresariais, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva para os anos 2016 e 2017.
Crédito orzamentario: dous millóns trescentos corenta e tres mil catrocentos sesenta e oito euros (2.343.468 €) con cargo á aplicación orzamentaria 12.02.312B.781.0. distribuído en dúas anualidades, correspondendo cincocentos oitenta e cinco mil oitocentos sesenta e sete euros (585.867 €) ao ano 2016 e un millón setecentos cincuenta e sete mil seiscentos un euros (1.757.601 €) ao ano 2017.
As entidades beneficiarias e o importe das axudas concedidas a cada unha delas, expresado en euros, recóllense no anexo a esta resolución.
Santiago de Compostela, 3 de abril de 2017
CORRECCIÓN DE ERROS. Decreto 30/2017, do 30 de marzo, polo que se establece a estrutura orgánica da Consellería de Facenda.
Consellería de Facenda — I. Disposicións xerais — 17/04/2017

Advertidos erros no devandito decreto, publicado no DOG nº 64, do 31 de marzo de 2017, cómpre facer as seguintes correccións:
Na páxina 15412, no número 3.e) do artigo 2, onde di: «A Comisión de Nóminas, creada polo Acordo do Consello da Xunta de Galicia do 3 de marzo de 2000», debe dicir: «A Comisión de Nóminas, regulada polo Decreto 93/2016, do 21 de xullo».
Na páxina 15412, no número 3.g) do artigo 2, onde di: «Lei 2/2016», debe dicir: «Lei 2/2015».
Na páxina 15413, no cuarto guión do artigo 4, onde di: «– A organización, mantemento e custodia do Rexistro Xeral de Contratos da Comunidade Autónoma de Galicia, de acordo co Decreto 198/1995, do 16 de marzo, polo que se crea o Rexistro de Contratos da Comunidade Autónoma de Galicia», debe dicir: «– A organización, mantemento e custodia do Rexistro de Contratos do Sector Público Autonómico de Galicia, regulado polo Decreto 103/2016, do 28 de xullo».
Na páxina 15423, nos apartados 1 e 2 do artigo 10, onde di respectivamente: «Rexistro Xeral de Contratos da Comunidade Autónoma» e «Rexistro Xeral de Contratistas», debe dicir: «Rexistro de Contratos do Sector Público Autonómico de Galicia».
Nas páxinas 15464 e 15471, apartados 2 e 3.4 do artigo 22, onde di: «á Lei 9/1996, do 18 de outubro», debe dicir: «ao título II da Lei 1/2016, do 18 de xaneiro, de transparencia e bo goberno».
RESOLUCIÓN do 31 de marzo de 2017, da Dirección Xeral de Familia, Infancia e Dinamización Demográfica, pola que se procede á publicación das axudas concedidas en virtude da Orde do 13 de xullo de 2016 pola que se regulan as bases que rexerán o procedemento de concesión de axudas para o investimento na mellora das infraestruturas e do equipamento das escolas infantís 0-3 e dos puntos de atención á infancia (PAI) dependentes das corporacións locais e se convocan para o ano 2016 (cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020).
Consellería de Política Social — III. Outras disposicións — 19/04/2017

De conformidade co disposto no artigo 18.1 da Lei 38/2003, do 17 de novembro, xeral de subvencións; no artigo 15.1 da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 13 de xullo de 2016 pola que se regulan as bases que rexerán o procedemento de concesión de axudas para o investimento na mellora das infraestruturas e do equipamento das escolas infantís 0-3 e dos puntos de atención á infancia (PAI) dependentes das corporacións locais e se convocan para o ano 2016 (cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020).
Finalidade da axuda: as axudas teñen por obxecto o investimento na mellora das infraestruturas e do equipamento das escolas infantís 0-3 e dos puntos de atención á infancia (PAI) dependentes das corporacións locais que cumpran os requisitos establecidos no Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia e no Decreto 329/2005, do 28 de xullo, polo que se regulan os centros de menores e os centros de atención á infancia, así como a normativa de desenvolvemento, se for o caso.
Norma reguladora: Orde do 13 de xullo de 2016 pola que se regulan as bases que rexerán o procedemento de concesión de axudas para o investimento na mellora das infraestruturas e do equipamento das escolas infantís 0-3 e dos puntos de atención á infancia (PAI) dependentes das corporacións locais e se convocan para o ano 2016 (cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020).
Crédito orzamentario: un millón cinco centos mil euros (1.500.000 €) con cargo á aplicación orzamentaria 12.02.312B.760.0.
Os concellos beneficiarios e o importe das axudas concedidas a cada un deles, expresado en euros, recóllense no anexo a esta resolución.
Santiago de Compostela, 31 de marzo de 2017